Sukladno članku 99. stavak 9. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10–ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23.), a Temeljem Godišnjeg plana objave poziva na dostavu projektnih prijedloga za 2024. godinu sufinanciranih iz Europskog socijalnog fonda plus u sklopu Operativnog programa Učinkoviti ljudski potencijali 2021. – 2027.Osnovna škola Ljudevita Gaja Nova Gradiška, objavljuje

# JAVNI POZIV

**za obavljanje poslova pomoćnika u nastavi učenicima s teškoćama u razvoju za**

# školsku godinu 2024./2025.

**Radno mjesto: Pomoćnik/ica u nastavi**

**Broj traženih radnika:** **2**

**Mjesto rada:** Ljudevita Gaja 24, Nova Gradiška

|  |  |  |
| --- | --- | --- |
|  | **Razredni**  **Odjel** | **Broj sati**  **rada tjedno** |
|  | 2.a | 25 |
|  | 4.a | 25 zamjena do povratka s bolovanja |

## UVJETI:

Osim općih uvjeta sukladno općim propisima o radu kandidat treba zadovoljiti i posebne uvjete. Posebni uvjeti propisani su člankom 21. stavak 1., 2. i 3. Zakona o osobnoj asistenciji („Narodne novine“ broj 71/23.)

Na radno mjesto iz javnog poziva ne može biti primljena osoba za čiji prijem postoji zapreka

temeljem članka 23. Zakona o osobnoj asistenciji i članka 106. Zakona o odgoju i obrazovanju u

osnovnoj i srednjoj školi.

Na radno mjesto iz javnog poziva ne može biti primljena osoba za čiji prijem postoji zapreka temeljem članka 21. stavak 4. Zakona o osobnoj asistenciji, osim ako se na javni poziv ne javi kandidat za čijim prijemom ne postoji zapreka iz članka 21. stavak 4. Zakona o osobnoj asistenciji, a to nije u suprotnosti s interesima učenika s teškoćama u razvoju.

Uz **prijavu** (u kojoj se navode osobni podaci: ime i prezime kandidata, adresa prebivališta odnosno boravišta kandidata, broj telefona/mobitela kandidata, prema mogućnostima adresa elektroničke pošte kandidata), na javni poziv kandidat treba priložiti:

* životopis
* dokaz o stečenoj školskoj ili stručnoj spremi najmanje razine 4.2 prema HKO–u, iznimno razine

4.1 prema HKO–u sukladno članku 21. stavak 3. Zakona o osobnoj asistenciji

* uvjerenje, potvrda ili certifikat o završenom programu obrazovanja odraslih za pomoćnika u nastavi ili uvjerenje, potvrda ili certifikat o završenoj edukaciji za pomoćnika u nastavi u trajanju od najmanje 20 sati koja je završena do 30. lipnja 2023. godine sukladno članku 21. stavak 2. Zakona o osobnoj asistenciji
* uvjerenje nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi i članka

23. stavak 1. točka 4. Zakona o osobnoj asistenciji – **ne starije od mjesec dana od dana objave javnog poziva.**

## Potpunom prijavom smatra se ona koja sadrži: prijavu, životopis, dokaz o stečenoj školskoj ili stručnoj spremi najmanje razine 4.2 prema HKO–u ili 4.1 prema HKO–u, uvjerenje, potvrda ili certifikat o završenom programu obrazovanja odraslih za pomoćnika u nastavi ili uvjerenje,

potvrda ili certifikat o završenoj edukaciji za pomoćnika u nastavi u trajanju od najmanje 20 sati koja je završena do 30. lipnja 2023. godine, uvjerenje nadležnog suda da se protiv podnositelja prijave ne vodi kazneni postupak

**VRSTA UGOVORA:** S odabranim kandidatom sklopiti će se Ugovor o radu na određeno nepuno

radno vrijeme kojim će se definirati međusobna prava i obveze.

## OPIS POSLOVA:

* pomoć u komunikaciji i socijalnoj uključenosti,
* pomoć u kretanju,
* pomoć pri uzimanju hrane i pića,
* pomoć u obavljanju higijenskih potreba,
* pomoć u obavljanju školskih aktivnosti i zadataka,
* suradnja s učiteljima i stručnim suradnicima te vršnjacima učenika u razredu.

Kandidat koji se poziva na pravo prednost sukladno članku 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21, 156/23.), članku 48.f Zakona o zaštiti vojnih i civilnih invalida rata (»Narodne novine« broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13, 152/14, 39/18, 32/20.) i članku 48. Zakona o civilnim stradalnicima iz Domovinskog rata (»Narodne novine« broj 84/21.), dužan je u prijavi na javni poziv dostaviti svu potrebnu dokumentaciju i dokaze prema posebnom zakonu, a ostvaruje prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21, 156/23.) uz prijavu na javni poziv dužan je priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21, 156/23.).

Poveznica na internetsku stranicu Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvariva](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf) [nje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti u skladu s člankom 48. Zakona o civilnim stradalnicima iz Domovinskog rata (»Narodne novine« broj 84/21.) uz prijavu na javni poziv dužan je priložiti

i dokaze propisane člankom 49. stavak 1. Zakona o civilnim stradalnicima iz Domovinskog rata (Narodne novine, broj 84/21.).

Poveznica na internetsku stranicu Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvariva](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf) [nje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradaln](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf) [icima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf)

Isprave se prilažu u neovjerenom presliku, a prije izbora kandidat će predočiti izvornik.

Podnošenjem prijave na javni poziv kandidat je izričito suglasan s prikupljanjem, korištenjem i daljnjim obrađivanjem osobnih podataka u svrhu provedbe javnog poziva, sukladno odredbama Zakona o provedbi Uredbe o zaštiti osobnih podataka (»Narodne novine« broj 42/18.).

Potpunom prijavom smatra se ona prijava koja sadrži sve podatke i priloge navedene u javnom

pozivu.

Kandidatom prijavljenim na javni poziv smatrat će se samo osoba koja podnese pravovremenu i

potpunu prijavu te koja ispunjava formalne uvjete poziva.

Nepotpune i nepravodobne prijave neće se razmatrati.

Škola zadržava pravo poništenja javnog poziva bez obrazloženja.

**DOSTAVA PRIJAVA:**

Prijave za radna mjesta se podnose neposredno ili poštom na sljedeću adresu:

OSNOVNA ŠKOLA LJUDEVITA GAJA NOVA GRADIŠKA

Ljudevita Gaja 24

35 400 Nova Gradiška

Rok za podnošenje prijava poštom ili u tajništvo Škole: 8 (osam) dana od dana objave poziva na mrežnim stranicama Osnovne škole Ljudevita Gaja Nova Gradiška i Hrvatskog zavoda za zapošljavanje.

Dokumentacija se neće vraćati kandidatima.

Prilikom zapošljavanja oba spola ravnopravna su u svom položaju.

Rezultati natječaja bit će objavljeni na web stranicama Škole:https://os-ljgaja-ng.skole.hr/natjecaji/

KLASA: 112-02/24-01/16

URBROJ: 2178-15-01-24-01

Nova Gradiška, 25. studenoga 2024.

Ravnateljica:

Blagica Pečnjak,prof.